CELEX: 62010CJ0250
Language: sl
Date: 2011-12-21
Title: Sodba Sodišča (četrti senat) z dne 21. decembra 2011. # Haltergemeinschaft LBL GbR proti Hauptzollamt Düsseldorf. # Predlog za sprejetje predhodne odločbe: Finanzgericht Düsseldorf - Nemčija. # Direktiva 2003/96/ES - Obdavčitev energentov in električne energije - Člen 14(1)(b) - Davčna oprostitev za energente, ki se uporabljajo kot gorivo v zračnem prometu - Gorivo, ki ga da na voljo zakupodajalec letala in ki ga uporabijo zakupniki tega letala za lete v druge namene kot za zagotovitev storitve zračnega prevoza za plačilo. # Zadeva C-250/10.

Sodba Sodišča (četrti senat) z dne 21. decembra 2011 – Haltergemeinschaft LBL proti Hauptzollamt Düsseldorf
      (Zadeva C-250/10)
      „Direktiva 2003/96/ES – Obdavčitev energentov in električne energije – Člen 14(1)(b) – Davčna oprostitev za energente, ki se uporabljajo kot gorivo v zračnem prometu – Gorivo, ki ga da na voljo najemodajalec letala, ki ga zakupodajalci uporabljajo za svoje lete v druge namene, kot so opravljanje
         storitev zračnega prevoza za plačilo“
      
      Davčne določbe – Usklajevanje zakonodaj – Obdavčitev energentov in električne energije – Davčna oprostitev za energente, ki so dobavljeni kot gorivo za uporabo v zračnem prometu, razen za polete v zasebne namene
         – Obseg – Oddaja zrakoplova v najem ali zakup podjetju za lastne poslovne namene, razen za opravljanje storitev zračnega prevoza za
         plačilo – Izključitev (Direktiva Sveta 2003/96, člen 14(1)(b)) (Glej točki 25 in 26 ter izrek.)
      
      Predmet 
      
         
               Predlog za sprejetje predhodne odločbe – Finanzgericht Düsseldorf – Razlaga člena 14(1)(b) Direktive Sveta 2003/96/ES z dne
                  27. oktobra 2003 o prestrukturiranju okvira Skupnosti za obdavčitev energentov in električne energije (UL, posebna izdaja
                  v slovenščini, poglavje 9, zvezek 1, str. 405) – Obseg davčne oprostitve za energente, ki so dobavljeni kot gorivo za uporabo
                  v zračnem prometu – Davčna oprostitev za gorivo, ki ga da na voljo najemodajalec ali zakupodajalec letala, ki ni letalska
                  družba, in ki ga uporabijo najemniki letala za lete v poslovne namene.
               
            Izrek 
      Člen 14(1)(b) Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov
         in električne energije je treba razlagati tako, da do oprostitve davka za energente, ki so dobavljeni kot gorivo za uporabo
         v zračnem prometu razen poletov v zasebne namene, predvidene v tej določbi, ni upravičena družba, kakršna je ta v postopku
         v glavni stvari, kadar da letalo v svoji lasti z gorivom v najem ali zakup družbam, katerih dejavnosti v zračnem prometu ne
         služijo neposredno njihovemu opravljanju storitve zračnega prevoza za plačilo.